Når konferencedeltagere fremover stiger ind i Aalborgs taxaer, vil de blive modtaget med følgende hilsen: Welcome to Aalborg - we wish you a pleasant stay in Aalborg. En ny aftale mellem VisitAalborg og Aalborg Taxa betyder, at Aalborgs taxaer skal fungere som rullende turistkontorer. Aftalen er den første af sin art i Danmark. På byens taxaer kommer streamers, der byder deltagerne velkommen.  Alle konferencer får deres helt egen velkomst - med konferencens navn nævnt, og den samme velkomst kommer i Aalborg Lufthavn og på byens butiksruder. Formålet er, at konferencedeltagerne får det indtryk, at de er velkomne, og at hele Aalborg er deres værter VisitAalborg og Aalborg Taxa er enige om, at aftalen kan udbygges, så Aalborgs taxachauffører i endnu højere grad end i dag bliver rullende "turistguider" for alle byens turister. - Rollen som rullende "turistguide" kan sagtens integreres let og enkelt og på en naturlig måde i chaufførernes daglige arbejde, udtaler John Vanggard, der er formand for Aalborg Taxa.

Referat:
VisitAalborg og Aalborg Taxa samarbejder om at give byens konferencegæster en endnu bedre service. Derfor skal Aalborgs taxaer nu fungere som rullede turistkontorer.  Aftalen er den første af sin art i Danmark